Hungarian Scouts Association in Slovakia Számlaszám: IBAN: SK96 0200 0000 0000 05430122

Nám. sv. Štefana 296/6., SK-929 01 Dunajská Streda – Dunaszerdahely BIC/SWIFT: SUBASKBX (VÚB, a.s.)

Tel.: +421(0)31/5527121, +421(0)918 512 292 IČO: 17641896 DIČ: 2021092964

E-mail: szmcs@szmcs.sk Web: www.szmcs.sk Bejegyzési szám: VVS/1-909/90-74 (MV SR)

**Országos Métabajnokság 2019**

**Bős, 2019. szeptember 13-15.**

Kedves Cserkésztestvérek!

Sok szeretettel hívunk Benneteket kedvenc cserkészsportágunkban, a métában való országos megmérettetésre, melyre ezúttal Bősön kerül sor szeptember 13-15. között!

**Érkezés:** 2019. szeptember 13-án, pénteken 19:00-ig

**Távozás:** 2019. szeptember 15-én, vasárnap reggel

Kérünk Benneteket, igyekezzetek betartani az időpontokat! A versenycsapatok érkezése az esemény zökkenőmentes lezajlása miatt még pénteken szükséges.

**Szállás:** a Bősi Magyar Tanítási Nyelvű Alapiskola osztálytermeiben saját izolíron, hálózsákban

**Étkezés:** a pénteki vacsoráról mindenki saját maga gondoskodik, teát központilag biztosítunk. A szombati 3x étkezést mindenki számára, a vasárnapit viszont a jelentkezési lapon igényeltek szerint biztosítjuk.

**Részvételi díj:** **12 EUR**/fő 2019. 08. 15-ei befizetésig, **14 EUR**/fő 2019. 08. 25-ei befizetésig

**Jelentkezési úrlapot küldjétek el az** **omb2019bos@gmail.com** **e-mail címre.**

**Mit hozz magaddal:** sportos öltözék, egyenpóló a métára, sportcipő, váltóruha, papucs, tisztálkodási szerek, hálózsák, izolír, vizes flakon, rendszeresen szedett gyógyszerek, egészségügyi kártya.

A csapat tagjai kizárólag 18 éven felüli felelős kísérővel vehetnek részt a szövetségi rendezvényen!

A métabajnokság három kategóriában zajlik majd:

1. KÖLÖK: 10-14 évesek
2. SUHANC: 15-19 évesek
3. KOPOTT CSILLAG: 20+ évesek

A versenyre 12 + 2 fős csapatok jelentkezését várjuk (lehet, de nem szükséges a tartalék játékos). Amennyiben egy cserkészcsapat nem tud önállóan kiállítani métacsapatot, úgy társulhat más cserkészcsapatokkal. Ha ez előzetes egyeztetés alapján történik a 2 csapat között, kérjük jelezni a jelentkezési lap beküldésekor. Ellenkező esetben a csonka csapatokat mi párosítjuk.

További fontos feltételek:

* a métacsapatban kötelező min. 2 lány részvétele
* a SUHANC kategóriában fel lehet tölteni a csapatot KÖLÖK kategóriásokkal (tartalékokkal), fordítva nem
* minden cserkészcsapat max. 1 métacsapatot nevezhet minden kategóriában
* csapatonként egységes egyenpóló, ill. csapatpóló viselete kötelező.

A métaverseny a mellékelt métaszabályzat alapján zajlik.

A versenycsapatok kísérőire mint segítőkre is számítunk a helybéli munkáknál (pályák felállítása, karbantartása, bírói szerep), ill. várjuk további roverek, felnőtt vezetők jelentkezését szintén a megadott határidőig.

**A jelentkezés és a részvétel feltételei:**

Jelentkezni cserkészcsapatonként lehet (külön szétírva az egyes versenycsapatok résztvevőit) a részvételi díj kifizetésével és a jelentkezési lap beküldésével **az omb2019bos2019@gmail.com** e-mail címre.l. **A részvételi díj 12 EUR/fő**, amennyiben 2019.08.15-ig bejelentkeztek és befizetitek. 2019.08.15-e után **14EUR/fő** a részvételi díj 2019.08.25-ig.

**2019.08.26-án és azt követően már nem tudjuk fogadni a jelentkezéseteket!**

A befizetendő összeget vagy átutalod Szövetségünk bankszámlájára (számlaszám: 5430122, a bank kódja: 0200, IBAN: SK96 0200 0000 0000 05430122 BIC/SWIFT: SUBASKBX /VÚB, a.s./), vagy befizeted készpénzben a Központi Irodában a megadott határidőn belül. Az üzenet részbe írd be cserkészcsapatod nevét és a megadott variabilný symbolt! **A variabilný symbol a következő: 190913xxyy**, ahol az xx szám helyett írjátok be a csapatszámotokat, yy szám helyett, hogy hány személyre fizettek be (Ha kell, a számot töltsétek fel nullákkal. Pl. 6 főre fizetsz be a 22. sz. cscs-ból, ebben az esetben 1909132206).

A részvételi díj tartalmazza az étkezés díját, terembérlést, valamint a kísérő programok költségeit. A rendezvény lebonyolítására pályázati pénzek is felhasználásra kerülnek. A 2018-as elnökségi döntés értelmében azok az SZMCS tagok, akik nem fizették be a Központi Iroda részére a rendezvény jelentkezési határidejéig az éves tagdíjat, a rendezvény részvételi díja a normál részvételi díj duplája, tehát 28 Eur.

Befizetett részvételi díjat nem áll módunkban visszafizetni. Nyomós indok esetén van lehetőség egyéni elbírálásra, ebben az esetben a Központi Iroda elérhetőségeire 2019. szeptember 30-ig elküldött írásos kérvény esetén a Szövetségi Cserkésztanács 2008/V/7 számú döntése értelmében a befizetett előleg 50%-a téríthető vissza.

**Utazás a helyszínre:**

Bős tömegközlekedéssel könnyen megközelíthető és a diákoknak ingyenes, valamint környezettudatos is, így ajánljuk, hogy ezt az utazási módot vegyétek igénybe. Dunaszerdahelyről fél óránként indulnak buszok Bősre (a főbuszmegállótól, amely a templomnál van, 5-10 perc gyalog az alapiskola épülete...)

Útiköltséget ez alkalommal a szövetség nem tud téríteni. Amennyiben viszont anyagi nehézség lenne a részvételed akadálya, jelezd ezt az ügyvezető elnöknek, és megpróbálunk megoldást találni.

Bármilyen kérdésetek van, írjatok nekünk a **omb2019bos@gmail.com** e-mail címre!

Mindenkinek sikeres felkészülést kívánunk!

A szervezőcsapat és a Központi iroda nevében

*Ódor Olivér, főszervező és Csémi Szilárd, ügyvezető elnök*

Dunaszerdahely, 2019. július 2.